open-index/open-wikipedia-markdown huggingface dataset:
Bagyong Erika

Ang **Bagyong Erika** ay isang mapaminsalang bagyong tumama sa Lesser Antilles (nakasentro sa Dominica), Greater Antilles at The Bahamas.

## Pagtutukoy 
Maraming mga babala at mga relo ay ibinigay ng NHC at iba't ibang meteorological Instituto bilang Tropical Storm Erika nanganganib. Noong Agosto 25 sa 09:00 UTC, ang Bagyong ay ilagay sa bisa para sa Anguilla, Antigua and Barbuda, Montserrat, Saba, Saint Kitts at Nevis, at Sint Eustatius.  Karagdagang bagyong relo ay ibinigay para sa Puerto Rico at ang British Virgin Islands at ng Virgin Islands maaga sa Agosto 26. Sabay-sabay, manood ng mga tropikal na bagyo para sa Anguilla, Saba, Sint Eustatius, at Sint Maarten ay na-upgrade sa isang tropikal na bagyong babala.

## Paghahanda
Ang Red Cross ay nakabukas ng mga tahanan sa United States Virgin Islands.
Ang mga lokal na Kagawaran ng Kalusugan binuksan din ng espesyal na mga pangangailangan shelters sa St. Croix at St. Thomas. Lahat ng mga di-esensyal na mga tauhan ng pamahalaan ay ibinigay administrative leave noong Agosto 27. Utang sa magaspang dagat, mga lokal na port pansamantalang isinara. Kahit airports nanatiling bukas, ilang airlines kinansela na flight.

## Mga sanggunian
## Mga panlabas na link
*NHC's advisory archive on Tropical Storm Erika
*ReliefWeb Tropical Storm Erika

Kategorya:Mga bagyo
Takdang-aralin

*Huwag ihalintulad sa awiting Takdang-aralin ni Gloc-9.*
[thumb|Paggawa ng takdang-aralin sa [Sipnayan]]
Ang **takdang-aralin** (Ingles: *assignment* o *school work*) ay trabahong tinatakda ng isang guro, paaralan, o isang edukasyonal na institusyon. Ang termino ay madalas na nagkakahulugang trabahong kinukumpleto sa tahanan (*homework* o araling-pambahay), pati na rin ang trabahong tinatapos sa klase (*classwork*). Karaniwang ginagawa sa klase ang takdang aralin sa oras na ibinigay ng instruktor. Ang mga gawain (*exercises*) ay maaaring gawin sa tahanan o sa labas ng klase.  

Kadalasang kasama sa banghay-aralin (*lesson plan*) ang mga itinatakda ng guro para sa kanyang mga mag-aaral. Ang layunin nito ay ihasa ang kaalaman ng mag-aaral tungkol sa nakaraang aralin o mga susunod na aralin. Kapag may impormasyong pinapakuha mula sa pinanggagalingan, isinasama rito ang mga sangguniang ginamit.   

Mayroong ilang mga mag-aaral na nagsasabi na ang takdang-aralin ay sayang lang ng oras at kaalaman. Gayunpaman, madalas na pinaniniwalaan na ang takdang-aralin ay mahalaga para sa isang mag-aaral sapagkat maaari itong makatulong sa kanilang pagsusulit at edukasyon.  

Tinutulungan din ng takdang-aralin ang mga magulang na malaman ang kalagayan ng kanilang mga anak na umuunlad sa pag-aaral. Maaari rin nitong turuan ang isang bata na maging responsable. Sa kasalukuyang panahon, maraming mga modernong kagamitan ang ginagamit bilang katuwang sa pag-aaral tulad ng mga selpon at kompyuter.  

Minsan, ang paraang ito bilang pagkatuto ng mga estudyante ay kontrobersyal at sinasabing may masamang dulot.  Noong 2019, sinuportahan ng DepEd ang pagpapatupad ng '*No-homework policy*' sa senado na naglalayong ipagpaliban ang mga takdang aralin sa katapusan ng linggo.

## Tingnan din 
* Pananaliksik

## Mga sanggunian 
# https://journals.sagepub.com/doi/10.3102/00346543076001001
# https://www.sfgate.com/education/article/HISTORY-OF-HOMEWORK-3053660.php
# https://pia.gov.ph/news/articles/1027604
# https://www.philstar.com/headlines/2019/08/28/1947149/no-homework-policy-bill-filed-senate

Kaurian:Edukasyon
Mga Akto ng Unyon ng 1800

Ang **mga Akto ng Unyon ng 1800** (minsan ay tinatawag ding Akto ng Unyon ng 1801) ay ang mga akto na nagsanib sa Kaharian ng Great Britain at Kaharian ng Ireland upang gawin ang Nagkakaisang Kaharian ng Great Britain at Ireland na nagka-epekto noong Araw ng Bagong Taon ng 1801. Ang mga aktong ito ay batas pa din sa United Kingdom ngunit pinawalang-bisa na sa Ireland na ngayo'y republika na.

Kaurian:Kasaysayan ng Europa
Pamamahalang pang-inhenyeriya

Ang **pamamahalang pang-inhenyeriya** o **engineering management** ay isang espesyal na uri ng pamamahala na nakatuon sa pagpapatupad ng mga prinsipyo ng Inhenyeriya sa gawaing pangkalakalan. Ang karerang ito ay nagbubuklod sa teknolohikal na paraan ng paglutas ng problema ng mga inhenyero at ang kakayahang mag-organisa, mamuno at magplano ng isang tagapamahala upang masubaybayan ang mga masasalimuot na institusyon mula sa pagtataguyod hanggang sa pagtapos ng mga ito. Ang isang nagtapos ng *Master of Science in Engineering Management* (MSEM) ay minsang naihahambing sa isang nagtapos ng *Master of Business Administration* (MBA) para sa mga propesyunal na naghahanap ng mas mataas na antas upang maging kuwalipikado ng pamamahalang inhinyeriya.

Ang ilang sakop nito ay ang paglikha ng bagong produkto, pagmamanupaktura, pagtatayo, inhenyeriyang pangdesenyo, inhenyeriyang pang-industriya, teknolohiya, produksyon, o anumang karera na may kawani na gumaganap ng katungkulang pang-inhinyero.

Ang mga matagumpay na taga-pamahalang inhenyero ay karaniwan nang nangangailangan ng pagsasanay at karanasan sa negosyo at inhenyeriya. Ang mga namamahalang medyo mahina sa aspektong teknikal ay karaniwan nang hindi sinusuportahan ng kanilang pangkat teknikal, at ang mga tagapamahala naman na di-komersiyal ay karaniwan nang kulang ang kakayahang komersiyal upang maging matagumpay sa isang ekonomiyang pangmerkado. Sa kalawakan, ang mga tagapamahalang inhinyero ay gumagabay sa mga inhinyerong nagtatrabaho gamit ang hindi pangnegosyanteng pag-iisip, kung kaya't kailangan nila ng kakayahan na makipagkapuwa-tao, upang makapaggabay, makapagturo, at makahikayat sa mga teknikal na propesyonal. Ang mga inhenyerong sumanib sa mga pagawaan ay minsan nagiging tagapamahala na rin sa katagalan. Kailangan nilang matutong mamahala pagdating nila sa trabaho, ngunit ito ay karaniwan nang hindi isang epektibong paraan upang linangin ang kanilang kakayahang mamahala.

Kategorya:Pamamahala ayon sa uri
Kategorya:Inhenyeriya
Agrimensura

thumb|Isang tagasukat ng lupa (surveyor) na gumagamit ng total station
Ang **agrimensura** (Ingles: ***surveying***) ay isang pamamaraan, propesyon at agham sa pagtukoy ng panlupa o tatlong dimensyonal na posisyon ng mga puntos, at mga distansya at angulo sa pagitan nila. Ang eksperto sa pagsusukat ng lupa ay tinatawag na surveyor ng lupa. Ang mga puntos na ito ay karaniwang nasa ibabaw ng daigdig, at ang mga ito ay kadalasang ginagamit upang makagawa ng mga mapa ng mga lupain at mga hangganan ng mga pagmamay-ari, mga lokasyon tulad ng sulok ng mga gusali o iba pang mga mahahalagang bantayog, o iba pang mga layunin na kinakailangan ng pamahalaan o sibil na batas tulad ng property sales.

Ang mga tagasukat ay gumagamit ng iba’t ibang mga elemento sa matematika (heometriya at trigonometriya), pisika, inhinyeriya, at batas. Gumagamit sila ng mga kasangkapan tulad ng *total stations*, *robotic total stations*, GPS *receivers*, *prisms*, 3D *scanner*, mga radyo, *handheld tablets*, *digital levels*, at *surveying softwares*.

Ang pagsusukat ay isa nang elemento ng pag-unlad ng kapaligiran ng tao magmula nang nasulat ang kasaysayan. Ito ay kinakailangan sa pagpaplano at pagsasagawa ng lahat ng uri ng konstruksyon. Ito rin ay ginagamit sa transportasyon, komunikasyon, paggawa ng mapa at pagtatag ng mga legal na hangganan ng pagmamay-ari ng mga lupain.

## Sanggunian 
Kategorya:Inhenyeriya
Impasto

noong 1890, na may malawak na paggamit ng kapamaraanang impasto.]]
Ang **impasto** ay isang pamamaraan na ginagamit sa pagpipinta, kung saan ang pintura ay linalagay sa bahagi ng ibabaw (o sa buong kanbas) ng napakakapal, sapat ang kapal upang makita ang mga tama ng brush o ng kutsilyong pangpinta. Ang pintura ay maaari rin hawiin mismo sa kanbas. Kapag natuyo, ang impasto ay nagbibigay tekstura, ang pintura at nagmumukhang lumalabas sa kanbas. 

Ang salitang impasto ay Italyano sa orihinal, ang ibig sabihin sa ganong wika ay: "masa" o "halo"; Ang pandiwang *impastare* ay naisasalin ng iba-iba tulad ng "masahin", o "idikit". Ang italyanong gamit ng "impasto" ay kasama ang parehong pamamaraan ng pagpinta at paghulma. Ayon sa ''Webster's New World College Dictionary*, ang ugat na pangalan ng impasto ay pasta, na ang pangunahing kahulugan sa Italyano ay *paste* o pandikit. 

Ang pinturang langis ay ang pinakaakma sa impasto na pamamaraan ng pagpinta, dahil sa kapal at bagal ng pagtuyo nito. Ang *acrylic'' na pintura at maaari din ma-impasto. Ang impasto ay imposible sa watercolor o tempera kung walang dagdag na ahenteng pampakapal dahil sa likas na kanipisan ng mga gamit na ito. Ang pintor na gumagamit ng mga pastel ay kayang makabuo ng limitadong epektong impasto sa pamamagitan ng pagdiin ng maigi ng malambot na pastel sa papel.

Kaurian:Pagpinta
Finished good

Ang **finished good** (wikang Ingles, maaring isalin sa Tagalog bilang **huling produkto**) ay isang uri ng produkto na dumaan sa prosesong industriyal ngunit hindi pa ito nabebenta sa mamimili.

Ang produktong binili bilang *raw material* (hilaw na materyal) ay magpupunta sa paggagawa ng bilihin. Ang mga produkto na bahagyang dumaan ng prosesong industriyal ay tinatawag na  *work in progress* o ginagawa pa lamang.  Kapag ang produkto ay tapos nang dumaan sa lahat ng mga proseso ngunit hindi pa ito nabenta, ito ay isang *finished good*.

Ito ay ang huling bahagi sa pagproproseso ng mga produkto. Ang *final good* ay maaari nang gamitin o ibenta. Wala nang pagproproseso na kailangan pagkatapos ng bahaging ito ng tagapagbenta. Ngunit, maaring magkaroon ng pagkakataon na ang mga *finished good* ng tagapagbenta ay maging mga *raw material* ng mamimili.

Kategorya:Industriya
George VI

Si **George VI** (Albert Frederick Arthur George; 14 Disyembre 1895 - 6 Pebrero 1952) ay naging Hari ng Nagkakaisang Kaharian at ng mga Dominyon ng Britannikong Komonwelt mula noong ika-11&nbsp;ng Disyembre 1936 hanggang sa kanyang kamatayan. Siya ang kahuli-hulihang Emperador ng India at ang kauna-unahang Pinuno ng Komonwelt.

Dahil siya ang ikalawang anak ni Haring George V, hindi siya inaasahang magmana ng trono at sa kanyang kabataan ay lagi siyang nasa anino ng kanyang nakatatandang kapatid na si Eduardo. Siya ay naglingkod sa Makaharing Hukbong Pandagat at sa Makaharing Hukbong Himpapawid noong Unang Digmaang Pandaigdig. Matapos nito ay madalas na siyang dumadalo sa mga pampublikong gawain. Pinakasalan niya si Binibining Elizabeth Bowes-Lyon noong 1923 at ang pagsasama nila ay nagbunga ng dalawang anak, si Elizabeth at si Margaret.

Ang nakatatandang kapatid ni George ay nagmana sa trono noong 1936 matapos mamatay ang kanyang ama. Ngunit, mga buwan ang lumipas ay naisapubliko ang kagustuhan niyang magpakasal sa isang Amerikana sa ngalang Wallis Simpson na dalawng beses nang nakipapagdiborsiyo. Ang dating punong ministro ng Britanyang si Stanley Baldwin ay mariing tumutol dito dahil sa kadahilanang pulitikal at relihiyoso. binitiwan ni Eduardo ang trono upang magpakasal at si George and naging ikatlong monarko sa Kabahayan ng Windsor.

Ang paghahari ni George ang tumanaw sa mabilis na transisyon ng Imperyong Britanniko patungong Komonwelt ng mga Nasyon. Ang parlyamento ng Malayang Estadong Irlandika ay nagtapos na sa direktang pagbanggit sa ngalan ng monarko mula sa Konstitusyon nito. Makaraan ang tatlong taon, Ang buong Imperyo at Komonwelt ay nasa digmaan na laban sa Alemanyang Nazi. Matapos ang dalawang taon, sinundan ito ng Italya at Bansang Hapon. Ngunit kahit panalo ang Britanya at ang mga kaalyado nitom ang Estados Unidos at Unyong Sobyet ang lumabas bilang mga bagong bansang makapangyarihan at ang Britanya ay bumulusok pababa. Ang paglaya ng Indiya't Pakistan noong 1947 ang nagtulak kay George na bitiwan ang estilong Emperador ng Indiya kahit siya pa rin ang hari. Noong Hunyo 1948, Idineklarang Republika ang Irlandiya at lumisan na sa Komonwelt. Noong 1949 naman ay naging ganap na republika na ang Indiya ngunit sila ay nanatiling miyembro ng Komonwelt. Ang mga problema sa kalusugan ni George ay nagsilitaw sa mga huling taon ng kanyang paghahari. Kaya noong 1952, namayapa na si George at siya ay pinalitan ng kanyang nakatatandang anak na si Elizabeth.

## Talababa 
## Sanggunian 
Kategorya:Mga hari ng Inglatera
Inhinyeriyang may halaga

Ang **value engineering** (salitang Ingles; literal sa Tagalog: **inhinyeriyang may halaga**) ay ang sistematikong pamamaraan ng pag-angat ng halaga ng mga kagamitan o produkto at serbisyo ayon sa pagsusuri ng gamit. Ang halaga, ayon sa katuturan, ay ang rasyo ng gamit sa gastos. Ang halaga ay maaring tumaas sa pamamagitan ng pag-angat ng gamit o pagbawas ng gastos. Ito ang pangunahing prinsipyo ng inhinyeriyang panghalaga na ang pangunahing gamit ay maipreserba at hindi mabawasan kapalit ng pag-aayos ng halaga.

Ang pangangatwiran sa likod ng inhinyeriyang panghalaga ay: kung inaasahan ng mga *marketer* na ang isang produkto ay maluluma sa loob ng tiyak na oras, maaring nilang disenyuhan ito upang tumagal sa loob ng tiyak na oras na iyan. Ang mga produkto ay maaring gamitan ng mas dekalidad na bahagi pero sa inhinyeriyang panghalaga, ito ay hindi puwede dahil magdadala ito ng dagdag gastos sa tagapaggawa at maaring itaas ang gastos ng mamimili. Babawasan ng inhinyeriyang panghalaga ang mga gastos na ito. Ang kompanya ay karaniwang gumagamit ng mga murang bahagi na kayang tumagal ayon sa buhay ng produkto.

Dahil sa sobrang ikli ng buhay na siyang kadalasang resulta ng ganitong pamamaraan sa Inhinyeriyang panghalaga, ang planadong pagluma ay nauugnay sa pagkasira ng produkto at mababang kalida. Ayon kay Vance Packard, ang ganitong paraan ang nagbigay ng masamang pangalan sa inhinyeriya dahil ang malikhaing enerhiyang pang-inhinyeriya ay napupunta patungo sa pakinabang ng panandaliang kalakalan. Binatikos ng mga pilosopo kagaya nina Herbert Marcuse at Jacque Fresco ang implikasyon ng ganitong modelo sa ekonomiya at komunidad. 

## Mga sanggunian 
Kategorya:Inhenyeriya
Inhenyeriyang pamproduksiyon

Ang **inhenyeriyang pamproduksiyon** o **production engineering** ay pagsasama ng *manufacturing technology* at *management science*.   Ang isang inhenyero ay kadalasang may malawak na kaalaman sa mga gawaing pang-inhenheriya at may malay sa hamong pangangasiwa na kaugnay sa produksyon. Ang layunin ay matupad proseso ng produksyon sa pinakamaayos, pinakamahusay, at pinakamatipid na paraan.  

Sinasaklaw ng *production engineering* ang paggamit ng *casting*,*machining processing*, *joining processing*, pagpuputol ng metal at pagdisenyo ng kagamitan, metrolohiya, kagamitang pang-makina, *machining systems*, automasyon, mga *jigs* at *fixtures*, pagdisenyo ng selyo at moldihan, *material science*, pagdisenyo ng mga parte ng kotse, at pagdididsenyo’t pagyari ng makina. Sa pangkalahatan, kasanib ng *production engineering* ang *manufacturing engineering* at *industrial
engineering*.  

Sa industriya, kung ang disenyo ay nakilala, ang mga konsepto ng *production engineering* na ukol sa trabahong pag-aaral, ergonomiya, *operation research*, *manufacturing management*, *production planning*, at iba pa ay gumaganap ng importanteng tungkulin sa mabisang proseso ng mga produkto. Ito ay tumatalakay sa sari-saring disenyo at mabisang pagplano ng buong *manufacturing system*, na kung saan ay unti-unting nagiging komplikado na may pag-usbong ng masulong na pamamaraan ng produksyon at mga *control systems*.  
 
Kategorya:Mga disiplina ng inhenyeriya
Linyang Yonesaka

Ang  ay isang linyang daangbakal sa Hapon na pinapatakbo ng East Japan Railway Company (JR East). Kinokonekta nito ang Estasyon ng Yonezawa sa Prepektura ng Yamagata sa Estasyon ng Sakamachi sa Prepektura ng Niigata.  sa Yonezawa, mayroong koneksiyon ito sa Yamagata Shinkansen at sa Pangunahing Linyang Ōu; samantalang kumokonekta naman ang Pangunahing Linyang Uetsu sa Estasyon ng Sakamachi. Nakuha ng linya ang pangalan mula sa unang kanji ng  at .

Maaaring dumaan ang dalawang tren nang sabay sa mga estasyon ng Uzen-Komatsu, Imaizumi, Uzen-Tsubaki, Oguni, Echigo-Kanamaru, at Echigo-Shimoseki stations.

## Estasyon 
## Mga ginagamit na tren
Ang mga sumusunod ay ang ginagamit na tren sa Linyang Yonesaka. Nakabase ito sa Niitsu Depot.
* KiHa 40/47/48 DMU
* KiHa 52 DMU
* KiHa 58 DMU
* KiHa 110 series DMU
* KiHa E120 DMU (simula noong Nobyembre, 2008)

Noong Mayo 15, 2015, inanunsiyo ng JR East na magkakaroon ng bagong diesel multiple unit (DMU) na tren simula 2017.

## Talababa
## Mga kawing panlabas
* Yonesaka Line Supporters' Association website  

Kategorya:Mga linya ng East Japan Railway Company
Linyang Yokosuka

Ang  ay isang linyang daangbakal sa Hapon na pinapatakbo ng East Japan Railway Company (JR East).

Kinokonekta ng Linyang Yokosuka ang Estasyon ng Tokyo at  sa Yokosuka, Kanagawa. Sa opisyal na usapan, ang pangalang Linyang Yokosuka ay nasa 23.9&nbsp;km bahagi sa pagitan ng estasyon ng  at Kurihama, subalit ang kabuuang ruta ay kadalasang tinatawag na Linyang Yokosuka ng JR East para sa serbisyong pampasahero.

## Impormasyon
### Opisyal na depinisyon
*Nagpapatakbo, layo: 
**East Japan Railway Company (JR East) (Serbisiyo at trakto)
***Ōfuna &mdash; Kurihama: 
**Japan Freight Railway Company (JR Freight) (Serbisiyo)
***Ōfuna &mdash; Zushi: 
*Bahaging may dalawang trakto: Ōfuna &ndash; Yokosuka
*Railway signalling: Centralized Traffic Control (CTC)

### Rutang pinapatakbo ng JR East
*Tokyo &mdash; Kurihama: 
*Bahaging may dalawang trakto: Tokyo &ndash; Yokosuka
*Railway signalling: Centralized Traffic Control (CTC)
*Bilis: 

## Estasyon 
May isang trakto lamang ang bahagi sa pagitan ng Yokosuka at Kurihama; maaaring dumaan lamang ang isang tren sa estasyon ng Kinugasa at Kurihama.

## Talababa
## Mga kawing panlabas
* Mga estasyon ng Linyang Yokosuka (JR East) 

Kategorya:Mga linya ng East Japan Railway Company
Produksiyon

Ang **produksyon** ay ang proseso ng pagsasama ng iba't-ibang materyal at di-materyal na bagay upang makagawa ng produkto na maaaring gamitin ng tao. Ito ay ang paraan ng paggawa ng gamit o serbisyo na may halaga at importansya sa buhay ng tao.

Ang kalagayan ng ekonomiya ay nakabatay sa proseso ng produksyon na ang layunin ay maibigay ang pangangailangan ng bawat tao. Dito nasusukat ang kaginhawaan o kagalingan ng ekonomiya. Sa produksyon, may dalawang kategorya na nagpapaliwanag ng pag-angat ng ekonomiya. Ito ay ang pagtaas ng kalidad ng produkto sa binabayarang presyo, at pagtaas ng kita ng produkto mula sa epektibong distribusyon sa merkado publiko.

Ang pinaka-importanteng anyo ng produksyon ay:
*produksyong pampubliko
*produksyong pampamilya

Kategorya:Ekonomiya
Kategorya:Negosyo
Kategorya:Produksiyon
Backstroke

Ang **backstroke** o **aldabis** ay isa sa mga apat na istilo sa paglangoy na nasa ilalim ng regulasyon ng FINA, at ito lang ang langoy na dapat languyin ng patalikod sang-ayon sa regulasyon. Ito ay may kapakinabangan sa madaling paghinga, ngunit mahihirapan ang manlalangoy na hindi nila makikita kung saan sila papunta. Ito lang rin ang laro na may ibang simula.

## Galaw ng braso 
Sa backstroke, ang mga braso ang palaging gumagalaw ng pasulong. Ang arm stroke ay binubuo ng dalawang pangunahing bahagi: ang *power phase* (binubuo ng tatlong magkakahiwalay na parte) at ang *recovery* (o pagkabawi). Ang mga braso ay nagpapalitan para ang kabilang braso ay nasa ilalim ng tubig at yung isa naman ay makakabawi. Ang isang kumpletong ikot ng braso ay itinuturing isang siklo. Galing sa unang posisyon, yung isang braso ay lulubog ng konti sa ilalim ng tubig at iikot ang palad palabas para masimulan ang *catch phase* (unang parte ng *power phase*). Ang kamay ay papasok ng pababa (mauuna ang hinliliit) at hahatakin palabas ng mga 45 digri na anggulo, na sinasalo ng tubig.

## Galaw ng binti 
Ang paggalaw ng paa sa backstroke ay katulad ng *flutter kick* sa *freestyle*.  Ang pagsipa ay may malaking kontribusyon sa pagsulong, habang binabalanse ang katawan mo. Ang *leg stroke* ay palitan, ang isang paa ay lumulubog ng deretso ng 30 digri. Galing sa ganitong posisyon, ang paa ay gumagalaw ng mabilis pataas, ng hindi gaanong naka kurba ang tuhod sa simula tapos babanatin ito ng pahalang. Gayunman, mayroon din na kadalasang mga pagkakaiba na apat o dalawang sipa bawat siklo. Karaniwan, ang mga sprinter ay kadalasang ginagamit ang anim na sipa bawat siklo, kung saan ang mga manlalangoy na pang-malayuan ay maaring konti lang ang sipa.

Kategorya:Palakasan
Ekonomiyang pampamilihan

Ang **pampamilihang ekonomiya** ay isang ekonomiya na kung saan ang mga pasya ukol sa pamumuhunan, produksyon, at distribusyon ay batay sa panustos at kailangan (*supply and demand*), at ang presyo ng mga produkto at serbisyo ay nalalaman sa malayang sistema ng halaga. Ang pangunahing katangian sa pampamilihang ekonomiya ay ang pagdedesisyon sa pamumuhunan at ang alokasyon ng tagalikha ng produkto ay karaniwang ginagawa sa pamamagitan ng mga negosasyon sa pamilihan. Ito ay salungat sa isang planadong ekonomiya na kung saan ang mga desisyon ukol sa pamumuhunan at produksyon ay kinakatawan sa isang planong pangproduksyon.

Ang mga pampamilihang ekonomiya ay maaaring magmula sa pinapalagay na *laissez-faire* at iba't ibang malayang pamilihan hanggang sa kontroladong pamilihan at iba't ibang panghihimasok ng pamahalaan. Sa katunayan, hindi tunay ang purong anyo ng mga pampamilihang ekonomiya dahil sa pangangasiwa ng lipunan at gobyerno. Maraming pananaw ang nananatili tungkol sa gaano makapangyarihan ang gobyerno sa kaniyang tungkuling paggabay sa ekonomiya sa merkado at pag-asikaso sa hindi pantay na paglikha ng merkado. Ang antas ng pagpa-planong ekonomiko o gawaing nakasentro sa estado ay kasama sa karamihan ng mga pampamilihang ekonomiya.

Ang mga ekonomiya sa merkado ay hindi lohikal na nangangahulugang pagkakaroon ng pribadong ari-arian para sa produksyon. Ang ekonomiya sa merkado ay maaaring buuin ng iba’t ibang uri ng kooperatiba, pangkat o mga ahensya ng estado na nangongolekta at nakikipagpalit ng kapital na produkto sa mga pamilihan, magamit ang malayang sistema ng presyo upang makapaglaan ng kapital na produkto at serbisyo. Iba't iba ang mga uri ng sosyalismo sa merkado. Ang ilan sa mga ito ay pinapaloob ng mga negosyo na batay sa sariling pamamahala pati na rin ang mga modelong may kinalaman sa publikong pagmamay-aari sa produksyon kung saan ang mga produkto ay ibinabahagi sa pamamagitan ng pamilihan.

## Mga sanggunian
Kaurian:Ekonomiya
Kategorya:Mga ideolohiyang pang-ekonomiya
Pagpapaabot

Ang **pagpapaabot** o ***outreach*** ay isang aktibidad ng pagbibigay ng serbisyo sa mga populasyon na maaring hindi naaabot ng mga serbisyo na iyon. Dahil dito, isang gawang mapanghamon ang pagpapaabot sa kalye. Maraming ahensiyang pampamahalaan at di-pampamahalaan ang naghahangad na makisali sa gawain na ito dahil sa pag-unawa na ang mga taong walang bahay ay may tendensiya na magkaroon ng pinataas na hadlang upang makakuha ng mga tradisyunal na serbisyo. Nasa iba't ibang anyo ang pagpapaabot sa kalye, mula sa mga tao na may dala-dalang mga pagkain o pang-araw-araw na gamit, hanggang sa mga klinikang pangkalusugan na mobayl na may mga grupo ng mga boluntaryong pangmedisina na umiikot at nag-aalok ng serbisyo. Anuman ang anyo,  ang esensya ng pagpapaabot sa kalye ay ang pagnanais na makilala ang tao kung nasaan sila, bumuo ng malalim na tiwala at koneksyon, mag-alok ng suporta, at palakasin ang dignidad at paggalang ng tao na nararapat sa lahat ng tao. Kabilang sa mga pangunahing elemento ng epektibong pagpapaabot sa kalye ang pagiging sistematiko, naikokoordina, komprehensibo, nakatuon sa pabahay, nakatuon sa tao, nababatid ang trauma, tumutugon sa pangkulturang aspeto, gayon din ang pagbibigay-diin sa kaligtasan at pagbawas ng pinsala.

## Mga sanggunian
Kaurian:Pagbibigay
Quality assurance

Ang **quality assurance** (salitang Ingles at dinadaglat bilang QA; literal sa wikang Tagalog: **kasiguraduhan sa kalidad**) ay isang paraan upang maiwasan ang mga pagkakamali sa mga ginagawang produkto at maiwasan ang mga problema kapag nagbibigay solusyon o serbisyo sa mga mamimili; kung alin tinutukoy ng ISO 9000 na "parte ng pamamahalang kalidad na nakatuon sa pagbibigay kasiguraduhan na ang kalidad na kinakailangan ay matutupad."  Itong pag-iwas ng depekto sa *quality assurance* ay may kaunting kaibahan sa pagtuklas ng pagkukulang at pagtanggi sa kalidad ng kontrol at tinutukoy na *shift left* habang ito ay nakatuon sa kalidad sa unang bahagi ng proseso.

Ang QA ay ginagamit sa produktong pisikal sa pre-produksyon upang matiyak na ang mga espesipikasyon at kailangan ng mga gagawin ay matutugon. Sa panahon ng Pagmamanupaktura, ang produksyon ay tumatakbo sa pamamagitan ng pagsisiguro na makakamit ng mga *sample* ang tinukoy na kalidad ng pinamamahala. Ang QA ay ginagamit din sa mga software upang tiyakin na ang mga katangian at pagkakagawa ay matamo ang mga layunin ng negosyo at ang *code* ay malaya sa kamalian o *bug* bago ang pagpapadala o ilalabas mga bagong produkto at mga bersyon ng software.

Saklaw ng *quality assurance* ang administratibo at pamamaraang gawaing ipinapatupad sa isang sistemang kalidad upang ang mga kailangan at layunin para sa isang produkto, serbisyo, o gawain ay matutupad. Ang maparaang pagsukat, may pamantayang paghahambing, pagbabantay ng mga proseso at kaugnay na *feedback loop* ay ang nagpapaiwas ng kamalian. Ito ay pwedeng pag-ibahin sa pagkontrol ng kalidad, na nakatuon sa kalabasan ng proseso.

Kategorya:Pagtatasa
Maria Mapag-ampon ng mga Kristiyano

, Calamba, Laguna, Pilipinas.]]

Ang **Maria Mapag-ampon ng mga Kristiyano** () ay isang debosyon kay Birhen Maria ng mga Katoliko Romano na may kapistahang ipinagdiriwang tuwing Mayo 24. Si San Juan Crisostomo ang unang gumamit ng titulong ito ni Maria noong taong 345 bilang debosyon sa Birhen Maria, at kasama ni San Juan Bosco na pinalaganap din ang debosyon kay Maria sa titulong ito.

Iniuugnay ang titulong *Maria Mapag-ampon ng mga Kristiyano* sa pagtatanggol ng Kristiyanong Europa (Latin at Griyego), hilaga ng Africa at ng Gitnang Silangan mula sa mga di-Kristiyano noong Gitnang Panahon. Noong 1572, ang Islamikong Imperyong Ottoman ay nagbalak na sugurin ang Kristiyanong Europa. Pinatawag ni Papa Pio V ng mga hukbong Kristiyano sa buong Europa upang ipagtanggol sa kontinente at hiningi ang mga mananampalataya na magdasal kay Maria "upang tulungan ang mga nagkukrusada". Ang pagsupil ng mga Turkong Muslim ay inugnay sa pamamagitan ni Maria sa ilalim ng naturang titulo.

Noong Mayo 24, 2009, sa kaniyang pahayag sa kaniyang Regina Caeli, nanalangin si Papa Benedicto XVI sa naturang titulo ni Maria, sa ilalim ng titulo ni Ina ng Sheshan, na nananawagan sa mga Katolikong Tsino upang manumbalik ang kanilang katapatan sa Santo Papa bilang tanging humalili kay San Pedro.

Kategorya:Mga titulo ng Birheng Maria
Kaltinasyon

Ang mga awtoridad ay nag-iiba iba ng kahulugan ng **kaltinasyon** (sa Ingles: *calcination*). Itinuturing ito ng IUPAC na pag-iinit sa mataas na temperatura sa hangin o oksihena. Ngunit ang kaltinasyon ay ginagamit rin upang tukuyin ang proseso ng mainit na *treatment* sa kawalan o kakulangan ng hangin o oksihena na ginagawa sa mga mineral at ibang mga buong materyal upang ito ay mapaagnas, mapa-bagong anyo, o matanggalan ng madaling matuyong piraso. Ito ay kadalasang nagaganap sa temperatura na mas mababa sa temperaturang ikatutunaw ng mga materyales. Ang kaltinasyon ay hindi katulad ng prosesong *roasting* (o pag-ihaw). Sa *roasting*, iba’t ibang komplikadong gas-solido na reaksyon ang nangyayari sa pagitan ng pugon, hangin, at ng mga solido. Samantala, ang kaltinasyon ay nagaganap sa mga kagamitang tinatawag na mga *calciner*. Ang calciner ay isang bakal na silindro na umiikot sa loob ng isang pinainit na pugon at gumagawa ng indirektang pagpoproseso sa loob ng isang mataas na temperatura at kontroladong kapaligiran.

## Prosesong pang-industriya 
Ang *calcination* ay nagmula sa salitang Latin na *calcinare* (pagsusunog ng apog) dahil sa pinakamadalas nitong gamit, ang dekomposisyon ng calcium carbonate (bato ng apog) sa calcium oxide (apog) and carbon dioxide upang makagawa ng semento. Ang produkto ng prosesong ito ay karaniwang tinatawag na *calcine*, kahit ano pa man ang mga ginamit na mga materyales sa proseso.  Ito ay ginagawa sa mga pugon o mga *reactor* na may iba’t ibang disenyo kabilang ang smga *shaft furnace*, *rotary kiln*, *multiple hearth furnace*, at mga *fluidized bed reactor*.

Halimbawa ng prosesong kaltinasyon ang mga sumusunod:
* Dekomposisyon ng mga carbonate na mineral, katulad ng kaltinasyon ng apog upang makapagpalaya ng carbon dioxide;
* Dekomposisyon ng mga *hydrated mineral* na ginagawa sa bauxite at gypsum upang makapagtanggal ng tubig bilang gas;
* Dekomposisyon ng mga madaling matuyong sangkap sa hindi pa napoprosesong kouk;
* Mainit na *treatment* upang magkaroon ng *phase change*.
* Pagtanggal ng Ammonium ions at paglikha ng mga zeolite.

Kaurian:Mga prosesong pangkimika‎
Adam Levine

Si **Adam Noah Levine** (ipinanganak Marso 18, 1979) ay isang mang-aawit, manunulat ng mga awitin, instrumentalista at aktor na Amerikano. Siya ang pangunahing bokalista ng Maroon 5, isang bandang pop rock na mula sa Los Angeles.

Si Levine ay ipinanganak at lumaki sa Los Angeles, California. Sinimulan niya ang kaniyang karera sa musika noong 1994. Isa siya sa bumuo ng bandang alternative rock na pinangalanang Kara’s Flowers, kung saan siya ang pangunahing bokalista at gitarista. Ang bandang ito ay naghiwalay din matapos mailabas noong 1997 ang kanilang nag-iisang album, The Fourth World, na hindi naman sumikat. Noong 2001, muling nabuo ang banda – kasama ang bagong gitarista na si James Valentine – bilang Maroon 5 at nagumpisa ng bagong kabanata sa musika. Noong 2002, inilabas nila ang kanilang unang album, *Songs About Jane*, na naging multi-platinum sa Estados Unidos. Matapos noon ay nakapaglabas sila ng apat pang mga album: ''It Won't Be Soon Before Long* (2007), *Hands All Over* (2010), *Overexposed* (2012) at *V* (2014). Bilang isang miyembro ng Maroon 5, si Levine ay nakatanggap ng tatlong Grammy Award, dalawang Billboard Music Award, dalawang American Music Award, isang MTV Video Music Award at isang World Music Award.

Simula noong 2011, si Levine ay nagsilbing *coach* (tagapagsanay) sa *The Voice*, isang *[reality talent show* ng NBC. Ang mga nanalo noong una at ikalimang *season*, sina Javier Colon at Tessanne Chin, ay galing sa kaniyang pangkat. Noong 2012, siya ay naging aktor matapos niyang gumanap bilang isang regular na karakter sa ikalawang *season* ng katatakutang palabas sa telebisyon: ang *American Horror Story: Asylum*. Siya rin ay gumanap sa mga [pelikulang *Begin Again*, *Morality*, at *Principles in Exchange for Money Tour''.

## Mga sanggunian
Kategorya:Mga mang-aawit mula sa Estados Unidos
Kategorya:Mga kompositor mula sa Estados Unidos
Kindergarten

.]]
Ang **kindergarten**, (salitang Aleman, literal na salin sa Tagalog: **hardin ng mga bata**), ay isang pamamaraan ng pagtuturo sa *preschool* (o bago ang eskuwelahan) na tradisyunal na nakabatay sa paglaro, pag-awit at mga praktikal na gawain tulad ng pagguhit at pakikipag-ugnayan bilang bahagi ng paghahanda sa pagbabago mula tahanan patungong paaralan. Ang mga unang ganitong institusyon ay binuo noong huling yugto ng ika-labingwalong siglo sa Bavaria at Strasbourg para maglingkod sa mga bata na may parehong magulang na nagtatrabaho sa labas ng tahanan.

Ang salitang *kindergarten* ay nanggaling kay Friedrich Fröbel na may pamamaraan na malaki ang naging impluwensiya sa unang taon ng edukasyon sa mundo. Ang salita ay ginagamit sa maraming mga bansa para ilarawan ang iba’t ibang uri ng mga institusyong pang-edukasyon para sa mga bata na dalawa hanggang pitong taong gulang, na nakabase sa iba't ibang pamamaraan ng pagtuturo.

Noong 1779, sina Johann Friedrich Oberlin at Louise Scheppler ay nagtatag sa Strasbourg ng establisimiyento para sa pag-aalaga at pagtuturo ng mga bata na ang mga magulang ay wala sa umaga at hapon. Sa halos kaparehong panahon, noong 1780 ay may mga katulad na establisimiyentong pang-sanggol na naitatag sa Bavaria. Noong 1802, si Pauline zur Lippe ay nagtatag ng isang sentrong *preschool* sa Detmold.

Kategorya:Mga baitang na pang-edukasyon
Imelda (paglilinaw)

Ang **Imelda** ay maaring tumutukoy sa mga sumusunod:

*Imelda, isang pangalang pambabae
*Imelda, Zamboanga Sibugay, isang bayan sa Pilipinas
*34919 Imelda, isang asteroid sa Outer Main-belt
*Imelda de' Lambertazzi, tragic opera
**Imelda* (paruparo), isang genus of paruparo
* *Imelda* (pelikula), isang pelikula noong 2003
*"Imelda" ikalawang awit sa album ni Mark Knopfler na Golden Heart.
Pagpapaunlad ng pamayanan

Ayon sa kahulugan na ibinigay ng United Nations, ang **pagpapaunlad ng pamayanan** ay tumutukoy sa isang proseso na kung saan ang mga kasapi ng isang pamayanan ay nagkakaisa upang sama-samang kumilos at maghanap ng lunas sa mga pangkaraniwang suliranin. Ito ay katagang may malawak na pakahulugan ayon sa gawain ng mga pinunong sibiko, mga aktibista, mga kasapaing mamamayan, at mga propesyunal na may kinalaman sa pagpapabuti ng iba't-ibang aspeto ng mga komunidad, na kadalasan ay naglalayong gawing mas matatag at mas matibay ang mga lokal na mga komunidad.

Ang pagpaunlad ng pamayanan ay naglalayon na mabigyan ng kapangyarihan ang mga indibiduwal at pangkat ng mga tao sa pamamagitan ng mga kasanayan na kakailanganin nila upang magbigay daan sa pagbabago sa kanilang pamayanan. Ang mga kasanayang ito ay kadalasang nabubuo sa pamamagitan ng paghubog ng malalaking mga pangkat panlipunan na kumikilos tungo sa isang magkatulad na tala ng pag-uusapan. Kailangang maunawaan ng mga nagsusulong sa pamayanan kung paano makipag-ugnayan sa mga indibidwal at sa kung anong paraan makakaapekto sa posisyon ng mga komunidad na nasa konteksto ng isang malaking institusyong panlipunan.

Ang pagpaunlad ng pamayanan, bilang isang kataga, ay malawakang ginagamit sa mga bansang Anglophone tulad ng Estados Unidos, United Kingdom, Australia, Canada at New Zealand at iba pang mga bansa sa Commonwealth. Ito ay ginagamit din sa mga bansang nasa Silangang Europa na may aktibong samahan ng pagpapaunlad ng pamayanan sa Hungary at Romania. Mula pa 1966, ang *Community Development Journal* na limbag ng Palimbagan ng Pamantasan ng Oxford, ay naglalayon na magsisilbing pangunahing usapin para sa pananaliksik at pagpapalaganap ng teorya at pagsasanay hinggil sa internasyunal na pagpaunlad ng pamayanan.

## Mga sanggunian 
Kategorya:Pagtatatag ng pamayanan
Kategorya:Aralin at pagpaplanong urbano
Tabloid

Ang **tabloid** ay isang uri ng dyaryo na mayroong masmaliit na sukat ng pahina kaysa sa *broadsheet*, bagaman walang pamantayan na sukat para sa tabloid. Ang terminong *tabloid journalism* (o periyodismong tabloid), kasama ang paggamit ng malalaking imahe, ay nagbibigay-diin sa mga paksa tulad ng mga kahindik-hindik na kwento ng mga krimen, astrolohiya, tsismis, at telebisyon. Gayunman, ang ibang respetadong dyaryo, tulad ng *The Independent* at ng *The Times* ay may parehong sukat sa tabloid, at ang sukat na ito ay ginagamit sa United Kingdom ng halos lahat ng lokal na dyaryo. Doon, ang sukat ng pahina ay humigit-kumulang na 430mm x 280 mm (16.9 pulgada x 11.0 pulgada). Sa Estados Unidos, ito ang karaniwang porma na ginagamit ng mga dyaryong alternatibo. Ang ilang dyaryong maliliit na umaangkin ng mas mataas na pamantayan ng pamamahayag ay tumutukoy sa kanilang sarili bilang mga diyaryong *compact*. 

Ang mga mas malalaking dyaryo na iniuugnay sa mas malaking kalidad ng pamamahayag ay madalas ng tinatawag na mga broadsheet, at ang titulo na ito ay karaniwan paring ginagamit, kahit man lumipat na ang mga dyaryo sa paglalathala sa mas maliliit na pahina tulad ng ginagawa na ng maraming dyaryo sa mga nakalipas na taon. Sa gayon, ang terminong tabloid at broadsheet sa panahong ito ay, sa di-teknikal na paggamit, mas naglalarawan ng posisyon ng isang dyaryo, kaysa sa sukat nito.

Ang Berliner format na ginangamit ng mga pinakapopular na dyaryong Europeo ay may sukat na namamagitan sa laki ng tabloid at broadsheet. Sa konteksto ng dyaryo, ang terminong Berliner ay karaniwang ginagamit sa paglarawan ng sukat lang, at hindi sa paglarawan ng ibang katangian ng pahayagan.

## Mga Sanggunian
Kaurian:Pahayagan
Pagsusuri sa pagkasira

Ang **pagsusuri sa pagkasira** (sa Ingles: *failure analysis*) ay isang proseso ng pangongolekta at pag-aaral ng mga datos upang matukoy ang sanhi ng pagkasira ng isang bagay. Ito ay isa sa mahalagang aspeto sa mga pagawaan, tulad sa industriya ng mga elektronika, lalo na sa pagbuo ng mga bagong produkto at sa pag-unlad ng mga kasalukuyang produkto. Ang proseso ng pagsusuri sa pagkasira ay nakasalalay sa pangongolekta ng mga nasirang bagay para sa mga susunod na pagsusuri ng mga sanhi ng pagkasira gamit ang iba't-ibang paraan lalo na ang *microscopy* at *espektroskopya*. Mahalaga ang paggamit ng mga NDT o *non-destructive testing* (tulad ng *industrial computed tomography scanning*) upang umpisahan ang proseso dahil wala itong epekto sa nakokolektang sirang parte.  

Ang unang bahagi ng pagsusuri sa pagkasira ay ang pagsisiyasat sa nasirang proseso o bagay. Ang pagsisiyasat na ito ay sinasagawa gamit ang mga siyentipikong paraan ng pagsusuri tulad ng pagsukat ng mga katangiang elektrikal at mekanikal, o ang pag-intindi ng datos ng pagkasira tulad ng mga ulat ukol sa mga produktong tinanggi o mga halimbawa ng mga bagay na nasira sa magkaparehong paraan. Ang ibait-ibang pagsusuri ng inhinyeriyang *forensic* ay mahalaga para malaman ang sanhi ng mga depekto at sira. Kasama dito ang pagkakabasag na dulot ng paulit-ulit na paggamit, pagkakalawang o dahil sa kapaligiran. Mahalaga rin ang mga pahayag ng mga nakasaksi ng pagkasira upang malaman ang maaring naging sanhi at bunga nito. Maaari ring suriin ang aspetong pantao kapag nalaman na ang sanhi ng pagkasira. Maraming iba't-ibang kapaki-pakinabang paraan upang maiwasan ang pagkasira ng isang bagay, kabilang dito ay ang paraan ng pagkasira at pagsusuri ng epekto (*failure mode and effects analysis* o FMEA) at ang *fault tree analysis* (FTA), ginagamit ang mga pagsusuri na ito sa paggawa ng *prototype* upang malaman ang mga maaaring sanhi ng pagkasira bago ibenta ang produktong ito.

Ang mga teorya ng pagkasira ay mabubuo lamang gamit ang mga datos, pero kapag kailangan ng mabilisang pag-aayos, kinakailangan na maglagay ng mga panukalang pangkaligtasan. Halimbawa, sa mga aksidenteng nangyayari sa himpapawid, lahat ng kaparehong uri ng eroplano ay maaaring isuspinde agad-agad depende sa malalamang sanhi ng pagkasira.

Kategorya:Mga disiplina ng inhenyeriya
Pangwakas na pagkawasak

Sa inhinyeriyang mekanikal, ang **pangwakas na pagkawasak** (sa Ingles: *ultimate failure*) ay tumutukoy sa pagkasira ng isang materyal. Sa pangkalahatan ay mayroong dalawang uri ng pagkawasak: ang pagkabali at pagbaluktot. Nagkakaroon ng pagkabali ang isang materyal kung ang panloob o panlabas na biyak nito ay nagpapahaba sa sukat sa anumang dimensyon ng materyal. Nagdudulot ito sa isa o mas marami pang pagkaputol ng materyal. Nangyayari ang pagbaluktot kapag ang mabibigat na mga bagay ay nakapagpapaliit sa materyal sa halip na lamatan ito. Hindi ito katanggap-tanggap sapagkat halos lahat ng mga kasangkapan na idinisenyo na maging diretso ay hindi magiging kapaki-pakinabang kapag kumurba. Kung magpapatuloy ang pagbaluktot, lilikha ito ng tensyon sa labas na bahagi at pagpipi naman sa loob, na siyang maaring makasira sa materyal.

Sa inhinyeriya ay mayroong maraming uri ng pagkabali na nakabatay sa gamit ng materyal. Sa maraming mga kagamitan ng makina, ang anumang pagbabago sa bahagi nito na dulot ng pagkasira ng hugis ay nangangahulugang kailangan na itong palitan. Kahit na ang pagbabagong hugis o pagkarupok nito ay hindi teknikal na kahulugan ng pangwakas na pagkawasak, pumalya na ang pirasong ito. Sa maraming teknikal na gamit ay hindi na hinahayaang umabot pa sa pangwakas na pagkawasak o pagkaputol ang mga bahagi, sa halip ay itinatanggal na ang mga ito sa mga unang senyales ng pagkapudpod para sa kaligtasan.

May dalawang magkaibang uri ng pagbaluktot: malutong at makunat. Bawat isa mga uring ito ay nagaganap batay sa paglambot ng materyal. Nangyayari ang malutong na pagkabali kapag mayroong maliit hanggang sa walang plastik na pagbabagong-anyo ang bagay bago ang pagbali. Ang halimbawa nito ay ang pagbabanat sa palayok o baras, hindi ito hahaba ngunit ito ay mapuputol agad sa dalawa o marami pang piraso. Habang nilalapatan ng pwersa ang materyal na makunat, sa halip na maputol agad ay hahaba muna ito. Magsisimula ang paghaba nito hanggang sa maabot nito ang punto ng *yield* (inhinyeriya), at saka ito magsisimula na numipis sa gitna. Kapag nagkaroon ng pagnipis sa gitnang bahagi, mas dadali na ang paghaba nito at liliit ang radyos. Kapag nagsimula na ito ay mapupunta na ang materyal sa plastik na pagbabagong-anyo. Sa oras na maabot ng materyal ang kanyang pangwakas na kakayanan, ito ay hahaba na nang mas madali hanggang sa maabot nito ang pangwakas na pagkawasak at masira.

Kategorya:Inhenyeriyang mekanikal
Serbisyong pangmamamayan

Ang salitang **serbisyong pangmamamayan** o **paglilingkod sa bayan** ay maaaring tumukoy sa isang sangay ng serbisyong pampamahalaan kung saan ang mga indibiduwal ay kinukuha batay sa kagalingang naipakita sa kompetetibong papgsusuri; o sa hanay ng mga empleyado sa kahit anong ahensya ng gobyerno bukod sa militar, na hiwalay sa kahit anong pamahalaan.

Ang isang **lingkod bayan** ay isang tao na nasa pampublikong sektor na nagtratrabaho para sa isang sangay ng pamahalaan, at hindi sa partidong pampolitika. Ang katayuan ng mga lingkod sibil ng isang estado bilang bahagi ng "serbisyong sibil" ay magkakaiba sa bawat bansa. Tulad ng sa Reyno Unido, ang kawani ng Korona (pambansang pamahalaan) lamang ang tinatawag na lingkod sibil nguni't hindi ang mga empleyado sa lokal na pamahalaan.

Marami ang nagsasabi na ang pag-aaral ng serbisyong sibil ay bahagi ng pampublikong pamamahala. Ang mga manggagawa sa di pangkagawaran ng katawang publiko ay maaari ring iuring lingkod sibil hingil sa estadistika at marahil para sa kanilang mga tuntunin at kundisyon. Sa kabuuan, binubuo ng lingkod sibil ng estado ang kanyang **serbisyong sibil** o **serbisyong pampubliko**. 

## Kasaysayan
### Sa Tsina
, 1873]]

Mababakas ang pinagmulan ng makabagong meritokratikong serbisyo sibil sa pagsusulit Imperyal sa Tsinang Imperyal. Nakabatay ang pagsusulit Imperyal sa merito na dinisenyo upang piliin ang pinakamagaling na mga adminstratibong opisyal para sa burokrasya ng estado. Malaki ang impluwensiya ng sistemang ito sa parehong lipunan at kalinangan ng Tsinang Imperyal at direktang responsable sa paglikha ng isang uri ng iskolar-burokrata anuman ang kanilang angkan.

## Pampublikong sektor
Ang **pampublikong sektor** ang bahagi ng ekonomiya ng isang bansa na nauukol sa pagbibigay ng mga serbisyong pampamahalaan o pampubliko na kinabibilangan ng kapulisan, militar, mga lansangan na pampubliko, pampublikong edukasyon at pangangalaga ng kalusugan para sa mga mahihirap. 

## Tingnan din
* Komisyon sa Serbisyo Sibil

## Mga sanggunian
Kaurian:Lipunang pambayan
Populasyong estadistikal

Sa estadistika, ang **populasyon** ay ang kabuuan ng mga tao, bagay o pangyayari na pinag-aaralan. May dalawang uri ng pang-estadistikang populasyon. Ito ay ang mga *target* na populasyon at *survey* na populasyon. Ang *target* na populasyon ay ang populasyon kung saan gustong kuhanin ang impormasyong susuriin samantalang ang *survey* na populasyon ay ang populasyon kung saan kukuhanin ang mga impormasyong susuriin.  Halimbawa, kung ang paksa ng pagsusuri ay ang mga Pilipino na nakatira sa ibang bansa, ang pang-estadistikang populasyon ay ang kabuuan o lahat ng mga Pilipino na nakatira sa ibang bansa. Ang kabuuang ito ay ang *target* na populasyon samantalang ang *survey* na populasyon ay maaring ang mga Pilipino na nakatira sa Estados Unidos o kaya ay ang mga Pilipino na nakatira sa Europa. 

## Sub-populasyon
Ang *subset* ng isang populasyon ay tinatawag na sub-populasyon kung sila ay nagtataglay ng isa o mas marami pang karagdagang katangiang magkakatulad. Halimbawa, kung ang populasyon ay lahat ng mga Aleman, ang subpopulation ay lahat ng lalaking Aleman; kung ang populasyon ay lahat ng parmasiya sa buong mundo, ang sub-populasyon ay lahat ng parmasiya sa Ehipto.

Ang *sample* na pang-estadistika ay *subset* o bahagi ng populasyon na kumakatawan sa buong populasyon sa isang pagsusuring pang-estadistika.

Ang estadistikang deskriptibo ay maaaring magbunga ng magkakaibang resulta para sa magkakaibang mga sub-populasyon. Halimbawa, ang isang partikular na gamot ay maaaring magkaroon ng iba't ibang epekto sa iba't ibang mga sub-populasyon, at ang mga epektong ito ay maaaring tago o hindi kapansin-pansin kung ang espesyal na mga sub-populasyon ay hindi makilala at masuri nang nakabukod.

## Potensiyal na sukat
Ang populasyon ay ginagamit din upang itawag sa isang grupo ng mga potensiyal na sukat o halaga, hindi lamang ang mga naoobserbahan kung hindi pati na rin ang  mga potensiyal na obserbasyon. Ipagpalagay na lamang natin na tayo ay interesado sa mga grupo ng mga matatandang kalabaw na ngayon ay makikita sa mga palayan ng Bulacan, at gusto rin nating malaman ang pangkalahating timbang ng mga manok. Para sa bawat manok sa populasyon ng mga kalabaw, may isang timbang at ang grupo ng mga timbang ito ay tinatawag na populasyon ng mga timbang.

## Mga sanggunian 
Kaurian:Estadistika
Walang hanggang mosyon

Ang **walang hanggang mosyon** ay paggalaw na nagpapatuloy nang walang hangganan kahit na walang panlabasang pinagmumulan ng enerhiya. Ito ay imposibleng makamit dahil sa pingkian at iba’t ibang panggagalingan ng pagkaubos ng enerhiya. Ang makina ng walang hanggang mosyon ay isang imahinaryong makinang kayang makagawa ng puwersa nang walang hangganan kahit na walang panlabas na pinagkukunan ng enerhiya. Ang ganitong uri ng makina ay imposible, dahil nilalabag nito ang una o ang pangalawang batas ng *thermodynamics*. 

Ang mga batas ng *thermodynamics* ay umaabot maging sa pinakamalawak na antas: halimbawa, ang paggalaw o pag-ikot ng mga bagay sa kalawakan ay maaring magmukhang walang hanggan, ngunit ang mga ito’y naapektuhan ng maraming puwersa gaya ng mga hanging solar, *interstellar medium resistance*, grabitasyon, *thermal radiation*, at *electro-magnetic radiation*, at sa huli’y magtatapos rin.

Sa gayon, ang mga makinang kumukuha ng enerhiya mula sa mga tila walang hanggang panggagalingan ay hindi tatakbo nang walang hanggan, dahil ang mga ito ay pinapaandar ng enerhiyang nakaimbak sa pinanggagalingan din, at ito’y mauubos sa huli. Ang isang karaniwang halimbawa ay mga aparatong pinapatakbo ng agos ng karagatan, na ang enerhiya’y nanggagaling sa araw, na siya nama’y mauubos din. Mga makinang pinapaandar ng mga mas kakaibang pinagkukunan ay naimungkahi na ngunit ang mga ito’y nasasaklaw sa parehong di-maiiwasang batas, at sa kalaunan ay hihinto rin.

Kategorya:Seudosiyensiya
Ikalawang Rebolusyong Industriyal

Ang **Pangalawang Rebolusyong Industryal**, kilala din bilang ang **Rebolusyong Teknolohikal**, ay bahagi ng mas malaki pang Rebolusyong Industryal na kaayon sa kahulihang bahagi ng ikalabing-siyam na siglo, sa pagitan ng taong 1840 at 1860 hanggang sa Unang Digmaang Pandaigdig.  Itinuturing na nagsimula ito sa oras ng pagpapakilala ng Bessemer Steel noong 1850 at humantong ito sa maagang pagsasakuryente ng mga pabrika, produksyong maramihan at linya ng produksyon.

Kilala ang Panglawang Pang-Industryal rebulosyon sa pagpapatayo ng riles ng tren, ang malaking produksyon ng bakal, ang malaganap na paggamit ng makinarya sa pagawaan, labis na paggamit ng enerhiyang singaw, paggamit ng langis, ang umpisa ng koryente at ang mga komunikasyong pangkoryente. Mabilis itong nakakita ng pang-industriya na pag-unlad, lalo na sa Alemanya at Estados Unidos, at sa Britanya, Pransiya, ang mga Mababang Bansa at ang Hapon. Sumunod ito mula sa Unang Rebolusyong Indutryal na nagsimula sa Britanya noong huling ikalabing-walong siglo na kumalat sa buong Kanlurang Europa at Hilagang Amerika.

Ang konseptong ito ay pinakilala ni Patrick Geddes sa *Cities In Evolution* (1910), ngunit ang paggamit ni David Landes ng termino sa kanyang 1966 na sanaysay at sa *The Unbound Prometheus* ay nag paulira ng depenisyon ng termino na matinding itinaguyod ni Alfred Chandler.

Kaurian:Kasaysayan